46 ÉTUDES 
délay. Et sachiés que pour ce ne demoura mie ke le papes ne voist avant en le besogne, 
ce pendant, pour ordener et terminer le besoigne, si comme il nous a dit *. 
La troisième lettre, rédigée en forme de mémoire, reproduit le récit 
de l’audience accordée par le pape, le 25 juin 1298, aux fils du comte 
de Flandre, et les paroles prononcées en leur nom, afin que Gui de Dam- 
pierre fût compris dans le traité de paix des rois de France et d'Angleterre. 
L'an de l'incarnation mil deus cens quatre vins dis-wit, merquedi, c’est asavoir l’ende- 
main de le Nativetei saint Jehan-Baptiste, au matin, mesires Robers, ainsnés fils ou conte 
de Flandres, mesires Phelippes et mesires Jehans de Namur, fil et message audit conte, 
vinrent devant le pape, en se cambre à Sains-Pière, et amenèrent avoec eaus le seigneur 
d'Escornay, le castellain de Douay, mons’ Gérart dou Verbos, mons' Jehan de Menin et 
un seigneur de loy que on appielle mons’ Bassian, et i furent ausi présent devant li pape 
li message le roy d'Engletere : c’est à savoir li archevesques de Duvelines, li évesques de 
Winciestre, li cuens de Savoie, li cuens de Bar, mesires Ottes de Granson et mesires Hues 
de Vier. Et là furent monstrées pour le conte de Flandres au pape, en le présence de toutes 
les personnes devantdites, tels paroles : « Sire, pour ce que li cuens de Flandres n’a peu 
» droit avoir ne raison dou roy de France, et qu'il a tant esté fourmenés par le roy, si est 
» la cose à tel desconvenue et à tel meschief tournée, com il pert, si chil qui chi sont ont 
» le besoingne par vostre volenté, sauve le honneur et l’estat dou conté et l’aliance qui 
» est faite entre le roy d'Engleterre et lui, de qui il ne se voelent partir, mise en vostre 
» main, com en celui en qui il ont fiance souverainement et avant tous, et vous l’avés 
» emprinse. Or entendent, sire, que vous véés faire le pais entre le roy de France et le 
» roy d'Engleterre, sans le conte, ne eaus mettre ens à ore; laquèle cose seroit trop griés 
» au conte pour moult de raisons. Premièrement, que li cuens s'en demourast en le 
» wière, et fust afoiblis de tèle aiuwe et de tèle aliance comme dou roy d'Engleterre, li- 
» quèle a esté faite et jurée par boinne cause et par boinne raison, et encontre celui qui 
» droit, ne raison n’a volu faire. Après, sire, pour ce que li triuwe a esté prinse entre les 
» deus roys, et se pais est entre eaus, il sera à douter que li roys de France ne tiègne 
» nulle triuwe au conte, car il ne li a nulle en convent, mais au roy d'Engleterre, sans 
» plus pour lui et pour ses aloïés; et, se pais est, dont n’a li triuwe nul lieu, et parmi 
» Lout ce que li triuwe dure encore, et que li roys d'Engleterre se melle pour faire tenir, 
» si l’enfraint li roys de France et se gent, tous les jours et en moult de cas, que on poet 
» clerment monstrer. Après, sire, se li cuens demeure hors de le pays, cil de se pays qui 
» à lui se tiènent s’en poront desconsentir et descourager. Cil ausi qui n’ont mie le coer 
» bien ferme avoec le conte, poront prendre coer d’iaus tourner contre lui, et meisment 
» cil qui, avant que li wière apparust, eurent traitiet et convenence au roy, et prisent lettres 
! Archives de Flandre, à Lille. 
